отношение на вноса може да бъде въведен по искане на промишлеността на Съюза, в което се съдържат достатъчно доказателства, обосноваващи подобно действие.
 (6)
 Жалбоподателят твърди, че регистрационният режим е обоснован, тъй като разглежданият продукт е дъмпингов и субсидиран. Вносът на ниски цени причинява на промишлеността на Съюза съществена вреда, която е трудно поправима.
 (7)
 По отношение на дъмпинга Комисията разполага с достатъчно prima facie доказателства, че вносът на разглеждания продукт от Китай е дъмпингов. По отношение на Китай жалбоподателят представи доказателства за нормалната стойност, основана на общите производствени разходи плюс обоснована по размер сума за разходите за продажба, общите и административните разходи и печалба, във основа на избора на Съединените щати за държава аналог. По отношение на Тайван жалбоподателят представи доказателства за нормалната стойност, основана на конструирана нормална стойност (производствени разходи, разходи за продажба, общи и административни разходи — ПОАР — и печалба).
 (8)
 Доказателствата за дъмпинг се основават на сравнението между така определената нормална стойност и експортната цена (франко завода) на разглеждания продукт, когато същият се продава за износ за Съюза. Като цяло, предвид размера на предполагаемите дъмпингови маржове, на този етап посочените доказателства съдържат достатъчно данни в подкрепа на твърдението, че е налице дъмпинг, извършван от износителите както в Китай, така и в Тайван.
 (9)
 По отношение на субсидирането Комисията разполага с достатъчно prima facie доказателства, че вносът на разглеждания продукт от Китай е субсидиран. Предполагаемите субсидии се състоят, inter alia, от:
 —
 Пряко прехвърляне на средства или евентуално пряко прехвърляне на средства или пасиви, например заеми по политиките за отрасъла на студеновалцуваните плоски продукти от неръждаеми стомани;
 —
 Капиталови програми: например замяна на дълг срещу собственост, вливане на капитал, неизплатени дивиденти на държавните предприятия.
 —
 Програми за отпускане на безвъзмездни средства: например програмите „Водеща световна китайска търговска марка“, „Известни търговски марки“/регионалните и местните програми на правителството за насърчаване на износа на известни търговски марки (например програмите в Chongqing, в провинция Hubei и в Ma'anshan; програмите „Известни търговски марки“ в Wuhan и „Водеща търговска марка“ в провинцията Shandong), програми за предоставяне на отстъпки за правни такси, свързани с антидъмпингови производства, Държавен фонд „Проект за ключови технологии“, отпускане на безвъзмездна помощ за износ.
 —
 Регионални програми: например програмата за възстановяване на Североизточния регион, експортни лихвени субсидии, експортни кредити, безвъзмездни средства по програмата за наука и технологии на провинция Jiangsu, безвъзмездни средства, отпускани в провинция Liaoning — програмата „Пет зони, един крайбрежен пояс“, предоставени субсидии в района Tianjin Binhai New Area (TBNA) и в икономическата и технологична зона за развитие Tianjin: фонд за наука и технологии.
 —
 Приходи, от които правителството се е отказало или които то не е събрало (например заеми и опрощаване на лихви за държавни предприятия).
 —
 Програми за приходи и за други преки данъци, например:
 —
 данъчен кредит за закупуване на производствено оборудване, произведено в рамките на страната;
 —
 политики на преференциално облагане за дружествата, признати за високотехнологични предприятия и предприятия с нови технологии;
 —
 данъчни политики за приспадане на разходите за научноизследователска и развойна дейност;
 —
 данъчни облекчения за предприятия, прилагащи пълноценно оползотворяване на ресурсите